Kommende kurser i Holmeå Kunstforening

**Blomsterdekorationer til forårsterrassen**

Krukkegrønt til terrasse og trappe. Kom og bliv inspireret og lær nyt at blomsterdekoratør Anne Blume fra Grindsted, som viser os spændende ideer til at lave  diverse forårskrukker. Medbring selv krukker. **Tidspunkt:** lørdag d. 26/4 kl. 10.00-15.00. **Stedet:** Vores lokale, Lindevej 5, 6682 Hovborg. **Pris:** 120 kr. for medlemmer og 150 kr. for ikke medlemmer.

**Make Make fiberbeton**

Kom og lær hvordan du kan lave skulpturer og meget andet med dette materiale. Dekorationsbetonet er let formbart og har samme konsistens som ler. Så for dem, som kan lide at skabe med deres hænder, så vil der her være rig mulighed for at forme, konstruere og være kreativ. Når først man har fået materialet i sine hænder, så er det svært at slippe igen. Der er også mulighed for at arbejde ud fra “Trash to Flash” princippet, hvor gamle ting kan få nyt liv ved at blive beklædt med betonet, så det får et helt anderledes udtryk og evt. form. **Tidspunkt:** torsdage: 24/4, 1/5 og 8/5 fra kl. 18.00- 21-00. **Stedet:** Det foregår ude ved vores underviser Lis Werenberg på Katbølgaard, Tvilhovej 16, 6752 Glejbjerg. **Pris:** 525 kr. for medlemmer og 625 kr. for ikke-medlemmer. Der kommer evt. ekstra udgifter til materialer.

**RAKU hold**

Raku-brænding er en gammel japansk brændingsteknik, som består af flere processer, hvor der modelleres, brændes, afkøles og afvaskes. Kurset forløber over to dage. Den første dag starter vi med at modellere figurerne. På andendagen glaseres figurerne og brændes i vores RAKU tønder udenfor ved 1000 grader. Efter brændingen kommer lertingene over i savsmuld, hvor de køles af. Tilsidst kan de vaskes af, så de smukke farver ses. Ved RAKU brænding får man helt unikke resultater og man ved aldrig helt, hvordan farverne ender med at blive. Så her er et vist element af spænding og overraskelser. Dorit Knudsen vil stå for undervisningen. **Stedet:** Vores lokal, Lindevej 5, 6682 Hovborg. **Tidspunkt:** d. 11 og 25 maj. Begge dage fra kl. 10.00-16.00. **Pris:** 480 kr. for medlemmer og 600 kr. for ikke-medlemmer. Udgifter til materialer må forventes.

**Kursus med keramiksmykker**

Til Juni kan du komme til at lave dine egen keramiksmykker. Underviseren bliver Lotte Kohl fra Vejle. Den første dag fortælles der om den keramiske proces, og Lotte viser forskellige teknikker samtidig med, at deltagerne begynder at arbejde med leret. Smykkeproduktionen forsættes gangen efter. Noget kan evt. glaseres og brændes. På 3. kursusdag skal smykkerne gøres færdige.

**Tidspunkt**: torsdage 12/6, 19/6 og 26/6 fra kl. 19.00-22.00. (Der kan muligvis blive tale om afkortning af tiden eller en ekstra gang). **Stedet**: Vores lokale, Lindevej 5, 6682 Hovborg.

**Pris**: 500 kr. for medlemmer og 600 kr. for ikke-medlemmer. (Der må forventes ekstra udgifter til materialer (alt efter hvor meget der fremstilles).

**Tilmelding** på mail til s\_freiheit@Hotmail.com, via vores hjemmeside: <http://holmeaakunstforening.dk> eller vores facebookside <https://www.facebook.com/HolmeaKunstforening>